**NACRT**

**ZAKON**

**O IZMJENAMA I DOPUNAMA**

**ZAKONA O NACIONALNOM OKVIRU KVALIFIKACIJA**

**Član 1**

U Zakonu o nacionalnom okviru kvalifikacija („Službeni list CG”, broj 80/10) član 2 mijenja se i glasi:

„Okvir kvalifikacija je instrument za razvrstavanje kvalifikacija u skladu sa opisima nivoa, iskazanih kroz znanje, vještine i kompetencije, koji treba da poveže i uskladi pojedine podsisteme kvalifikacija i poboljša preglednost, dostupnost, napredovanje i kvalitet kvalifikacija, u skladu sa potrebama nastavka obrazovanja, tržišta rada i društva u cjelini.”

**Član 2**

U članu 6 tačka 8 mijenja se i glasi:

„8)„kreditna tačka” je mjerna jedinica za vrednovanje rada koju treba da ostvari pojedinac radi postizanja ishoda učenja i predstavlja brojčano izražen obim ishoda učenja koje prosječan pojedinac dostigne za 25 do 30 časova aktivnosti (teorijska i praktična nastava, vježbe, seminarski i projekti zadaci, istraživački rad, priprema za ispite i dr.):

Tačka 9 mijenja se i glasi:

„9) „modul” je programski i organizacioni dio obrazovnog,odnosno studijskog programa ili programa obrazovanja, koji obuhvata skup funkcionalno povezanih znanja, vještina i stavova, odnosno kompetencija, izraženih ishodima učenja i realizuje se kroz različite oblike nastave (teorijska nastava, vježbe, praktična nastava).”

**Član 3**

U Članu 10 stav 2 mijenja se i glasi**:**

1. **Prvi nivo (I)**

U podnivo jedan (I1):

- kvalifikacija stečena završetkom dijela programa osnovnog obrazovanja (završen najmanje prvi ciklus osnovnog obrazovanja ili program funkcionalnog opismenjavanja);

- stručna kvalifikacija ili dio stručne kvalifikacije sa minimum jednim kreditom CSPK-a.

U podnivo dva (I2):

-kvalifikacija završenog osnovnog obrazovanja;

- stručna kvalifikacija ili dio stručne kvalifikacije, odnosno mokrokvalifikacija, sa minimum jednim kreditom CSPK-a.

1. **Drugi nivo (II)**

U nivo dva (II):

- kvalifikacija nižeg stručnog obrazovanja (120 kredita CSPK-a);

- stručna kvalifikacija ili dio stručne kvalifikacije, odnosno mokrokvalifikacija, sa minimum jednim kreditom CSPK-a.

**3) Treći nivo (III)**

U nivo tri (III):

- kvalifikacija srednjeg stručnog obrazovanje(180 kredita CSPK-a);

- stručna kvalifikacija ili dio stručne kvalifikacije, odnosno mokrokvalifikacija, sa minimum jednim kreditom CSPK-a.

**4) Četvrti nivo (IV)**

U podnivo jedan (IV1):

-kvalifikacija srednjeg opšteg i stručnog obrazovanje (240 kredita CSPK-a);

- stručna kvalifikacija ili dio stručne kvalifikacije, odnosno mokrokvalifikacija, sa minimum jednim kreditom CSPK-a.

U podnivo dva (IV2):

* kvalifikacija majstor (60 kredita CSPK-a).

**5) Peti nivo (V)**

U nivo pet (V):

- kvalifikacija višeg stručnog obrazovanje (120 kredita CSPK-a);

- stručna kvalifikacija ili dio stručne kvalifikacije,odnosno mikrokvalifikacija, sa minimum jednim kreditom CSPK-a.

**6) Šesti nivo (VI)**

U šesti nivo (VI):

* Kvalifikacija visokog obrazovanja (180 kredita CSPK-a);
* stručna kvalifikacija, ili dio stručne kvalifikacije, odnosno mikrokvalifikacija, sa minimum jednim kreditom CSPK-a.

**7) Sedmi nivo (VII)**

U podnivo jedan (VII1):

* kvalifikacija visokog obrazovanja (240, 180+60 kredita CSPK-a);
* stručna kvalifikacija, ili dio stručne kvalifikacije, odnosno mikrokvalifikacija, sa minimum jednim kreditom CSPK-a.

U podnivo dva (VII2):

- kvalifikacija visokog obrazovanja (240+60;180+120 ili integrisane osnovne i master studije obima 300 odnosno 360CSPK-a)

- stručna kvalifikacija, ili dio stručne kvalifikacije, odnosno mikrokvalifikacija, sa minimum jednim kreditom CSPK-a.

**8) Osmi nivo (VIII)**

U nivo osam (VIII):

- kvalifikacija visokog obrazovanja (240+60+180; 180+120+180 ; 300+180 ili 360+180 kredita CSPK-a);

- stručna kvalifikacija, ili dio stručne kvalifikacije, odnosno mikrokvalifikacija, sa minimum jednim kreditom CSPK-a.”

**Član 4**

U članu 11 stav 1 poslije alineje 3 dodaje se nova alineja koja glasi:

„- mikrokvalifikacija;”

Dosadašnja alineja 3 postaje alineja 4.

**Član 5**

U članu 12 poslije stava 2 dodaje se novi stav koji glas:

„Mikrokvalifikacija se stiče završetkom programa obrazovanja nakon propisane provjere za dostizanje potrebnog obima kvalifikacije i može biti priznata u postupku sticanja stručne kvalifikacije ili kvalifikacije nivoa obrazovanja.

U stavu 3 riječi: „stava 2 ovog člana“ zamjenjuju se riječima: „st. 2 i 3 ovog člana, u skladu sa posebnim propisima”.

Dosadašnji stav 3 postaje stav 4.

**Član 6**

U članu 13 stav 3 mijenja se i glasi:

„Sertifikat je dokaz o stečenoj stručnoj kvalifikaciji, potvrda je dokaz o stečenoj mikrokvalifikaciji i dijelu stručne kvalifikacije, i uvjerenje je dokaz o stečenoj drugoj kvalifikaciji.”

**Član 7**

U članu 16 stav 1 alinja 10 mijenja se i glasi:

„- Agencija za kontrolu i obezbjeđivanje kvaliteta visokog obrazovanje (u daljem tekstu: Agencija);”

**Član 8**

U članu 17 stav 3 riječi: ,,Savjeta za visoko obrazovanje” zamjenjuju se riječima ,, Akreditacionog odbora Agencije”.

**Član 9**

U članu 18 poslije stava 2 dodaju se dva nova stava koji glase:

„Članu Savjeta može prestati dužnost prije isteka mandata:

- na lični zahtjev;

- prestankom radnog odnosa, odnosno članstva u subjektu iz člana 17 stav 2 ovog zakona;

- ako zanemaruje ili nesavjesno obavlja dužnost, na predlog predsjednika Savjeta ili organa čiji je predstavnik.”

180+120 ili 240+60 kredita CSPK-a

**Član 10**

U članu 20 stav 1 riječi: „Savjet za visoko obrazovanje“ zamjenjuju se riječima: „Agencija;”

U stavu 2 riječi: „stručne kvalifikacije ili dijela kvalifikacije” zamjenjuju se riječima: „stručne kvalifikacije, dijela stručne kvalifikacije ili mikrokvalifikacije”.

**Član 11**

U članu 21 poslije stava 4 dodaju se dva nova stava koji glase:

„Članu sektorske komisije može prestati dužnost prije isteka mandata shodno odredbama člana 18 stav 3 ovog zakona.

U slučaju iz stava 5 ovog člana novi član sektorske komisije imenuje se na period do isteka mandata sektorske komisije.”180+120 ili 240+60 kredita CSPK-a

**Član 12**

U članu 25 stav 2 riječi: „Savjetu za visoko obrazovanje” zamjenjuju se riječima: „Agenciji”.

U stavu 3 riječi: „Stručne kvalifikacije” zamjenjuju se riječima: „Stručne kvalifikacije i mikrokvalifikacije”:

**Član 13**

Poslije člana 27 dodaju se dva nova člana koji glase:

**Više obrazovanje stečeno na fakultetu**

**Član 27a**

Diploma o stečenom višem obrazovanju na fakultetu kao samostalnoj ustanovi stečena po ranijim propisima prije stupanja na snagu ovog zakona ekvivalentna je sa VI nivoom kvalifikacija u pogledu stečenih znanja, vještina i kompetencija za obavljanje poslova.

**Član 14**

Ovaj zakon stupa na snagu osmog dana od dana objavljivanja u „Službenom listu Crne Gore”.

**O b r a z l o ž e nj e**

1. **Ustavni osnov za donošenje zakona**

Ustavni osnov za izmjene i dopune ovog zakona sadržan je u članu 16 tačka 5 Ustava Crne Gore, kojim je predviđeno da se zakonom uređuju pitanja od interesa za Crnu Goru.

1. **Razlozi za donošenje zakona**

Donošenje Zakona o izmjenama i dopunama Zakona o Nacionalnom okviru kvalifikacija ima za cilj stvaranje uslova za obezbjeđivanje i unapređivanje kvalifikacija u Crnoj Gori.

Nacrtom zakona se vrši usaglašavanje odredbi koje se odnose na nivoe obrazovanja sa planiranim izmjenama i dopunama Zakona o visokom obrazovanju, kao i drugim propisima.

Takođe, Nacrtom zakona uvode se mikrokvalifikacije, kao novi tip kvalifikacija, koje predstavljaju stečeno znanje vještine i kompetencije koje polaznik stiče na osnovu jednog ili više ishoda učenja nakon završenog programa obrazovanja kod licenciranog organizatora obrazovanja, koji se donosi u skladu sa posebnim propisom, a dokazuju se potvrdom o stečenoj mikrokvalifikaciji i uvažavaju u postupku sticanja nacionalne stručne kvalifikacije i kvalifikacije nivoa obrazovanja.

Odredbama člana 27Zakona o nacionalnom okviru kvalifikacija („Službeni list CG”, broj 80/10) utvrđeno je da su određene kvalifikacije i stepeni stručne spreme stečeni, odnosno priznati po ranijim propisima, prije stupanja na snagu tog zakona, ekvivalentni sa odgovarajućim kvalifikacijama Nacionalnog okvira kvalifikacija i, između ostalog, utvrđeno da je diploma o stečenom višem obrazovanju na univerzitetu ekvivalentna sa VI nivoom kvalifikacija u pogledu stečenih znanja, vještina i kompetencija za obavljanje poslova. Imajući u vidu ovako definisanu odredbu, ukazala se potreba da se ista dopuni na način što će se uvažiti činjenica da su se diplome o višem obrazovanju mogle steći i na fakultetu kao samostalnoj ustanovi, a ne samo na fakultetu u sastavu univerziteta.

Za izradu Nacrta zakona Ministarstvo prosvjete, nauke i inovacija formiralo je mješovitu Radnu grupu, imajući u vidu da se radi o stručnim poslovima u okviru kojih se zahtijeva saradnja različitih institucija. Radnu grupu činili su predstavnici Ministarstva prosvjete, nauke i inovacija, Ispitnog centra, Centra za stručno obrazovanje, Univerziteta Mediteran, nastavnika srednjih stručnih škola.

1. **Objašnjenje osnovnih pravnih instituta**

Nacrtom zakona se vrši usaglašavanje odredbi kojom su utvrđeni nivoi obrazovanja sa planiranim izmjenama i dopunama Zakona o visokom obrazovanju, kao i drugim propisima. Nacrtom zakona (član 3 ,kojim se mijenja član 10 Zakona) prepoznati su integrisani studijski programi obima 300 ECTS, odnosno 360 ECTS, u skladu sa Zakonom o visokom obrazovanju, kao i mikrokvalifikacije.

Naime, Nacrtom zakona se po prvi put uvodi mogućnost sticanja mikrokvalifikacija kojima se potvrđuju učenja nakon kratkih obuka. Mikrokvalifikacije ciljano pomažu pojedincima u sticanju znanja, vještina i kompetencija koje su im potrebne za lični i profesionalni razvoj. Radi se o kvalifikacijama male kreditne vrijednosti, koje treba da omoguće brže sticanje novih znanja, vještina i kompetencija koje su potrebne tržištu rada. Ovakav tip kvalifikacija je u skladu sa Preporukom o evropskom pristupu mikrokvalifikacijama za cjeloživotno učenje i zapošljivost, koju je donijelo Savjet Evropske unije 2022. godine, a kojom se nastoji poduprijeti razvoj, sprovođenje i priznavanje mikrokvalifikacija, kvalitet njihovog sticanja i transparentnost tog postupka. Cilj uvođenja mikrokvalifikacija je brže sticanje odgovarajućih znanja, vještina i kompetencija koje su potrebne na tržištu rada u cilju lakše prohodnosti i mobilnosti radne snage.

Takođe, Nacrtom zakona bilo je potrebno urediti mogućnost prestanka dužnosti članovima Savjeta za kvalifikacije i sektorskih komisija, prije isteka mandata.

1. **Usaglašenost sa pravnom tekovinom Evropske Unije i potvrđenim međunarodnim konvencijama**

Nacrt zakona je u potpunosti usaglašen sa Ugovorom o funkcionisanju EU (UFEU, treći dio, Politike i unutrašnje akcije Unije, Glava XII, Obrazovanje, stručno osposobljavanje, omladina i sport, član 165). Takođe, prijedlog Zakona o izmjeni i dopuni Zakona o nacionalnom okviru kvalifikacija usaglašen je sa: Preporukom Evropskog parlamenta i Savjeta od 23. aprila 2008. o uspostavljanju evropskog kvalifikacionog okvira za cjeloživotno učenje (Recommendation of the European Parliament and of the Council of 23 April 2008 on the establishment of the European Qualifications Framework for lifelong learning), Preporukom Vijeća od 24. novembra 2020. stručnom obrazovanju za održivu konkurentnost, socijalnu pravednost i otpornost (Council Recommendation of 24 November 2020 on vocational education and training (VET) for sustainable competitiveness, social fairness and resilience 2020/C 417/01) Zaključcima Savjeta i predstavnika vlada država članica, koji se sastaju u okviru Savjeta, o ulozi razvoja vještina i kompetencija u unapređenju Lisabonskih ciljeva (2005/C 292/02) od 24. novembra 2005. (Conclusions of the Council and of the Representatives of the Governments of the Member States, meeting within the Council, on the role of the development of skills and competences in taking forward the Lisbon goals (2005/C 292/02) 24.11.2005.)

1. **Procjena finansijskih sredstava za sprovođenje propisa**

Za sprovođenje ovog zakona nijesu potrebna posebna sredstva iz Budžeta Crne Gore